Tónlistarskóli Árnesinga

Rytmískir deildatónleikar í sal skólans Eyravegi 9 á Selfossi
2019-11-08 17:30 - 18:30 (Atlantic/Reykjavik)
Rytmískir deildartónleikar Tónlistarskóla Árnesinga verða haldnir föstud. 8. nóvember 2019 kl. 17:30, í sal skólans Eyravegi 9 á Selfossi (3. hæð).
Á tónleikunum koma fram allar rytmískar sveitir skólans, auk ýmiskonar samleiks, einleikara og gesta úr öðrum deildum.
Fjölbreytt og skemmtileg dagskrá.

Aðgangur að tónleikunum er ókeypis og allir hjartanlega velkomnir.

Söngdeildartónleikar í Hveragerðiskirkju
2019-11-11 18:00 - 19:00
Söngdeildartónleikar Tónlistarskóla Árnesinga verða haldnir mánud. 11. nóvember 2019 kl. 18:00, í Hveragerðiskirkju.
Á tónleikunum fléttast saman einsöngur og samsöngur í fjölbreyttri og skemmtilegri dagskrá.

Aðgangur að tónleikunum er ókeypis og allir hjartanlega velkomnir.

Píanóhringekja - heimsókn
2019-11-16 13:00 - 14:00
Píanónemendur fá til sín góða gesti þann 16. nóvember, þegar um 30 píanónemendur Tónskóla Sigursveins koma í heimsókn.
Nemendur beggja skóla æfa saman fjórhent og sexhent lög, sem verða svo flutt á tónleikum kl. 13:00 sama dag, í sal skólans að Eyravegi 9 á Selfossi.

Lúðrasveitamaraþon í Hörpu
2019-11-17 13:00 - 13:30
Sunnudaginn 17. nóvember taka eldri blásarasveitir Tónlistarskóla Árnesinga á Selfossi og í Þorlákshöfn, þátt í lúðrasveitamaraþoni í Silfurbergi í Hörpu.
Fram koma skólalúðrasveitir af öllu landinu og leika frá kl. 11:00 – 18:00. Blásarasveitirnar okkar stíga á svið kl. 13:00 – 13.30.
Aðgangur er ókeypis og þetta því tilvalið tækifæri til að koma og hlusta á áhugaverða tónlist með áhugasömum flytjendum.

Hausttónleikar í lok nóvember
2019-11-23 - 2019-11-30
Í lok nóvember hefjast hausttónleikar skólans þar sem hver kennari fyrir sig (eða fleiri saman eftir fjölda nemenda) heldur tónleika með sínum nemendum.
Nánari upplýsingar um stund og stað fá nemendur hjá sínum kennurum.

Eyrún Huld með Sinfóníuhljómsveit áhugamanna
2019-11-30 16:00 - 17:00
30. nóvember kl. 16:00 mun Eyrún Huld Ingvarsdóttir, fiðlunemandi skólans leika með Sinfóníuhljómsveit áhugamanna í Seltjarnarneskirkju. Eyrúnu Huld hlaut þennan heiður, þegar hún var valin úr glæsilegum hópi fiðluleikara á lokatónleikum Nótunnar í Hofi á Akureyri sl. vor.

Eldri blokkflautusveit með Sinfóníuhljómsveit Íslands 14. og 15. des.
2019-12-14 14:00 - 15:00
14. og 15. desember kl. 14:00 og 16:00 báða dagana, mun eldri blokkflautusveit Tónlistarskóla Árnesinga leika með Sinfónlíuhljómsveit Íslands á jólatónleikum sveitarinnar. Þetta er einstaklega spennandi verkefni og mikil tilhlökkun að spila með hljómsveitinni á Eldborgarsviði Hörpu.

Kertatónleikar strengjasveitar í Listasafninu
2019-12-18 20:00 - 21:00
Eldri strengjasveit hefur það sem fasta venju í desember, að halda svonefnda kertatónleika í Listasafni Árnesinga í Hveragerði. Þetta eru sérlega notalegir tónleikar þar sem tónlistin fær að njóta sín í mildri birtu kertaljósa og týra af ýmsu tagi. Tónleikarnir verða að þessu sinni haldnir miðvikud. 18. desember kl. 20:00 og eru allir hjartanlega velkomnir.

Umbreytt kennsla 19. og 20. desember
2019-12-19 - 2019-12-20
Síðustu tvo kennsludagana fyrir jólafrí fellur niður öll hefðbundin kennsla, en í staðinn fara kennarar með nemendur í heimsóknir á hjúkrunarheimili, í leikskóla, leika á litlu jólum grunnskólanna, á fundum, í verslunum o.fl. o.fl.
Því miður náum við ekki að fara með alla okkar nemendur svona út í bæ, en kennarar hafa í nógu að snúast. Þetta tónleikahald getur verið hvenær sem er í desember, allt eftir því hvað hentar á stöðunum sem við heimsækjum.
– Það er mjög ánægjulegt að geta með þessu móti opnað skólann út í samfélagið og glatt samborgarana.

Jólafrí
2019-12-21 - 2020-01-06
Jólafrí hefst laugard. 21. desember.

Kennsla hefst 7. janúar 2020 skv. stundaskrá
2020-01-07
Kennsla hefst þriðjud. 7. janúar 2020, samkvæmt stundaskrá.

Foreldraheimsóknavika 13. - 17. janúar 2020
2020-01-13 08:00 - 2020-01-17 20:00
Foreldraheimsóknavika vorannar verður 13. – 17. janúar. Þessa viku eru foreldrar sérstaklega boðnir velkomnir í tíma með börnum sínum (18 ára og yngri). Í heimsóknartímanum fer kennari m.a. yfir miðsvetrarmat, námsframvindu, hvort nemandinn taki próf á önninni og hvaða tónleikar eru framundan. Vinsamlegast hafið samband við kennara ef tíminn þessa viku hentar ekki og finnið annan tíma.

Dagur tónlistarskólanna - tónleikar kl. 10:00 í Aratungu og á Selfossi
2020-02-08 10:00 - 11:00
Dagur tónlistarskólanna verður haldinn hátíðlegur laugardaginn 8. febrúar 2020, með þrennum tónleikum á Selfossi og fernum svæðistónleikum sem dreifast um sýsluna.
Á tónleikunum þessa líflega dags má sjá þverskurð af nemendahópnum, því allir kennarar skólans senda nemendur til leiks.
Þema vetrarins og tónleikanna er „Tölvuleikja- og teiknimyndatónlist“ og spennandi að sjá hvernig það litar daginn.
Tónleikar verða haldnir sem hér segir:
10:00 í Félagsheimilinu Aratungu (nemendur úr Bláskógabyggð og Grímsnes- og Grafningshreppi)
10:00 í sal skólans Eyravegi 9, Selfoss
12:00 í Félagsheimilinu Árnesi (nemendur úr Hrunamannahreppi, Skriða- og Gnúpverjahreppi og Flóahreppi)
12:00 í sal skólans Eyravegi 9, Selfoss
14:15 í Hveragerðiskirkju
14:15 í sal skólans Eyravegi 9, Selfoss
16:00 í Þorlákskirkju (nemendur úr Þorlákshöfn, Stokkseyri og Eyrarbakka)
Aðgangur er ókeypis og allir hjartanlega velkomnir.

Dagur tónlistarskólanna - tónleikar kl. 12:00 í Árnesi og á Selfossi
2020-02-08 12:00 - 13:00

Dagur tónlistarskólanna - tónleikar kl. 14:15 í Hveragerðiskirkju og á Selfossi
2020-02-08 14:15 - 15:15

Dagur tónlistarskólanna - tónleikar kl. 16:00 í Þorlákskirkju
2020-02-08 16:00 - 17:00

Strengjakvartett og vinir á Listasafninu
2020-02-15 14:00 - 15:00
Laugardaginn 15. febrúar kl. 14:00 leikur strengjakvartett skólans á tónleikum í Listasafni Árnesinga í Hveragerði.
Kvartettinn skipa þær Arndís Hildur Tyrfingsdóttir á víólu, Elísabet Anna Dudziak og Ingibjörg Ólafsdóttir á fiðlur og Katrín Birna Sigurðardóttir á selló.
Auk kvartettins koma fram Ragnar Geir Brynjólfsson á kontrabassa, Guðmundur Kristmundsson á víólu og Einar Bjartur Egilsson sem leikur á píanó.
Á dagskrá er kafli úr kvartett eftir Alexander Borodin og nokkur lög úr kvikmyndum, eftir Astor Piazzolla, Ennio Morricone og Nino Rota.
Aðgangur er ókeypis og allir hjartanlega velkomnir.

Öskudagur - öll kennsla fellur niður vegna starfsdags
2020-02-26
Öll kennsla fellur niður á öskudegi 26. febrúar 2020, en starfsfólk nýtir daginn til funda- og námskeiðshalda.

Miðdeildartónleikar í sal skólans Eyravegi 9, Selfossi
2020-03-16 18:45 - 19:45
Miðdeildartónleikar mánud. 16. mars kl. 18:45, í sal skólans Eyravegi 9, Selfossi
Á miðdeildartónleikum koma fram nemendur sem lokið hafa grunnprófi og stefna að 4. stigi eða miðprófi. Þetta er öflugur hópur nemenda sem hefur náð góðum grunntökum í hljóðfæraleik/söng. Verkefnaval er fjölbreytt og oft á tíðum nokkuð krefjandi.
Aðgangur að tónleikunum er ókeypis og allir hjartanlega velkomnir.

Framhaldsdeildartónleikar í sal skólans Eyravegi 9, Selfossi
2020-03-17 18:15 - 19:15
Framhaldsdeildartónleikar þriðjud. 17. mars kl. 18:15, í sal skólans Eyravegi 9, Selfossi
Á tónleikunum koma fram nemendur sem lokið hafa miðpróf í tónlist og stefna að 6. stigi eða framhaldsprófi. Þessi nemendahópur hefur öðlast mikla leikni í hljóðfæraleik/söng og gaman að heyra krefjandi og metnaðarfull verkefni í flutningi þeirra.
Aðgangur að tónleikunum er ókeypis og allir hjartanlega velkomnir.

Prófadagar 23.-25. mars - öll kennsla fellur niður
2020-03-23 - 2020-03-25
Dagana 23. – 25. mars fellur öll kennsla niður í Tónlistarskóla Árnesinga vegna prófa.
Ekki taka allir nemendur próf og helgast það af því hvar þeir eru staddir í námi. T.d. líður lengra á milli prófa hjá nemendum í hálfu námi; og að afloknu grunnprófi (3. stigi) líða alla jafna tvö ár á milli prófa. Nánari upplýsingar er að fá hjá viðkomandi kennara.
Um 240 – 250 nemendur munu taka próf á prófadögum. Í stað kennslu eru kennarar því uppteknir þessa daga, við að fylgja nemendum í próf eða að prófdæma.
Við óskum próftökum góðs gengis.

Strengjakvartett TÁ á Nótunni í Hörpu
2020-03-29 11:00 - 17:00
Nótan sunnud. 29. mars, í Hörpu
Uppskeruhátíð tónlistarskólanna, NÓTAN, fagnar 10 ára afmæli í ár. Tímamótunum verður fagnað með tónleikaröð í Eldborgarsal Hörpu frá kl. 11 – 15, sunnudaginn 29. mars og er þemað að þessu sinni samspil og hljómsveitir.
Á tónleikunum mætast nemendur af öllu landinu, þar á meðal strengjakvartett frá Tónlistarskóla Árnesinga, skipaður þeim Arndísi Hildi á víólu, Elísabet Önnu og Ingibjörgu Ólafsdóttur á fiðlur og Katrínu Brinu á selló. Samhliða tónleikunum fara fram tónlistarsmiðjur og konsertveisla.
Lokaathöfn afmælishátíðar verður svo kl. 16 – 17.
Nánari upplýsingar er að finna á heimasíðu KÍ: http://gamli.ki.is/um-ki/utgafa/frettir/vidburdir/5576-notan-2020

Páskafrí 4. - 13. apríl
2020-04-04 - 2020-04-13
Páskafrí hefst 4. apríl og stendur til og með 13. apríl.
Engin fjarkennsla verður í páskafríi.
Fjarkennsla hefst aftur frá og með þriðjud. 14. apríl og stendur þar til annað verður ákveðið.

Sumardagurinn fyrsti 23. apríl - frí
2020-04-23
23. apríl, á Sumardaginn fyrsta, fellur niður öll kennsla í Tónlistarskólanum.

1. maí - frí
2020-05-01
1. maí er frídagur. Engin fjarkennsla verður þann dag.

Síðasti kennsludagur 18. maí
2020-05-18
Síðasti kennsludagur vetrarins verður 18. maí.

Skólaslitavikan 19. - 26. maí nýtt til próftöku.
2020-05-19 - 2020-05-26
Skólaslit og vortónleikar falla niður í ár, en skólaslitavikan 19. – 26. maí verður nýtt til að ljúka þeim prófum sem frestuðust í mars.

Sumarleyfi 16. júní - 4. ágúst
2020-06-16 - 2020-08-04
Skrifstofa Tónlistarskóla Árnesinga er lokuð vegna sumarleyfa frá 16. júní til 4. ágúst.
Skrifstofan opnar aftur miðvikud. 5. ágúst kl. 8:00.

Haustþing kennara 9. okt. - Frí
2020-10-09
október fellur niður öll kennsla vegna haustþings tónlistarkennara. Dagurinn verður nýttur til endurskoðunar á aðalnámskrá tónlistarskóla.

Haustfrí 15. - 19. október
2020-10-15 - 2020-10-19
Fimmtud. 15. – mánud. 19. október verður haustfrí í Tónlistarskóla Árnesinga.
Öll kennsla fellur niður í tónlistarskólanum þessa daga.
Flestir grunnskólar í Árnessýslu eru með starfs- eða frídaga í kringum þessa helgi, en athugið að þeir eru ekki samræmdir að öllu leyti.
